钦定古今图书集成/明伦汇编/交谊典/第055卷 > 《鸳湖修禊序》沈麖
## 钦定古今图书集成/明伦汇编/交谊典/第055卷 > 《鸳湖修禊序》沈麖

余，郡无渊峻，惟有一湖烟水，东南踞幽，晓锦夕霞，青
山遥望，远帆叠至，碧树层林，塔光双映于晴涛，渔奏
悠飏于芳岸，月魂空洁，锺韵苍寒，蒲生于鸳鸯之浦，
兰香于翡翠之滨，著以游观，则地胜而情旷也。辛巳
重三，节届流泛，风日多丽，士女荡怀，商略古规，谋雅

矣。嗟彼逝月，身名堪悲。然韶景不暇不忙，芳群或聚
或散。富贵者形扰弗领其闲，贫贱者志槁常叛其趣。
而良辰逸兴，岂卢度夫春光哉！是以啼鸟唤娇红之
梦，走马嘶落花之风。堤边芳草，舞袖蹁蹮。湖上兰桡，
曲声云绕。招陶朱于五湖，迎西子于笠泽，不禁春水
汪洋，春心浩漾，流连往昔，而不能已于怀也。同游者
各赋诗以记其事。